আমি তখনও একজন শিক্ষাণবিশ অফিসার মাত্র। কোন মামলার তদবির করতে ঊর্ধ্বতন কর্মকর্তাদের অনুরোধ করতে বড়ই ভয় হত। তবে সার্কেল এএসপি সাহেবের সাথে আমার পূর্ব পরিচয় ছিল। তাই, অনিচ্ছা সত্ত্বেও আমি রংপুর বি-সার্লের এএসপি জনাব রফিকুল ইসলামকে ফোন করি। সার্কেল এএসপি হাজি সাহেবকে তার কাছে পাঠিয়ে দিতে বলেন। আসামী হয়েও তিনি সার্কেল এএসপির কাছে পরদিন গেলেন। সার্কেল এএসপি বড় ভাল মানুষ, সৎ, নিষ্ঠাবান ও ন্যায় পরায়ন। তিনি বললেন, ‘ঠিক আছে, আপনি বাড়ি গিয়ে রোজা রাখুন, নামাজ পড়ুন। আপনাকে কেউ আর ধরতে যাবে না। আর পারলে আমাদের জন্য দোয়া করুন।’ হাজি সাহেবের মন থেকে ভয় কাটল। তিনি বাড়ি গিয়ে ইবাদত বন্দেগি শুরু করলেন। এই মামলার চূড়ান্ত প্রতিবেদন দেওয়া হয়েছিল। কোন না রাজি টেকে নাই।